CELEX: 32020R1367
Language: hr
Date: 2020-10-01 00:00:00
Title: Provedbena uredba Vijeća (EU) 2020/1367 od 1. listopada 2020. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

1.10.2020   
               
               
                  HR
               
               
                  Službeni list Europske unije
               
               
                  L 318/1
               
            
         PROVEDBENA UREDBA VIJEĆA (EU) 2020/1367
         od 1. listopada 2020.
         o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 17. ožujka 2014. donijelo Uredbu (EU) br. 269/2014.
                  
               
                     (2)
                  
                  
                     Predsjednik Ruske Federacije Vladimir Putin najavio je 23. prosinca 2019. otvaranje željezničkog mosta preko tjesnaca Kerč, kojim je obilježena provedba šireg projekta povezivanja željezničke infrastrukture nezakonito pripojenog Krimskog poluotoka i željezničke infrastrukture Rusije.
                  
               
                     (3)
                  
                  
                     Unija ne priznaje nezakonito pripojenje Krima i Sevastopolja Ruskoj Federaciji. Cilj izgradnje mosta i željezničke pruge, kojom se most povezuje s prethodno postojećom prometnom infrastrukturom, jest konsolidacija kontrole Ruske Federacije nad nezakonito pripojenim Krimom i Sevastopoljem te daljnja izolacija poluotoka od Ukrajine.
                  
               
                     (4)
                  
                  
                     Vijeće smatra da bi četiri subjekta i dvije osobe trebalo dodati na popis osoba, subjekata i tijela koji podliježu mjerama ograničavanja, kako je naveden u Prilogu I. Uredbi (EU) br. 269/2014, zbog njihove uloge u projektiranju, izgradnji ili korištenju željezničke infrastrukture kojom se Rusija povezuje s nezakonito pripojenim Krimskim poluotokom.
                  
               
                     (5)
                  
                  
                     Prilog I. Uredbi (EU) br. 269/2014 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Osobe i subjekti navedeni na popisu u Prilogu ovoj Uredbi dodaju se na popis naveden u Prilogu I. Uredbi (EU) br. 269/2014.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. listopada 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  SL L 78, 17.3.2014., str. 6.
         
      
      
         
            PRILOG
            Sljedeće osobe i subjekti dodaju se na popis fizičkih i pravnih osoba, subjekata i tijela naveden u Prilogu I. Uredbi (EU) br. 269/2014:
            
                         
                     
                     
                        Osobe
                        
                                     
                                 
                                 
                                    Ime
                                 
                                 
                                    Identifikacijski podaci
                                 
                                 
                                    Obrazloženje
                                 
                                 
                                    Datum uvrštenja
                                 
                              
                                    „191.
                                 
                                 
                                    Alexander Nikolaevich GANOV
                                    (Александр Николаевич ГАНОВ)
                                 
                                 
                                    Spol: muški
                                    Datum rođenja: 24.10.1974.
                                    Mjesto rođenja: Voronezh (Ruska Federacija)
                                 
                                 
                                    Glavni direktor društva JSC TC Grand Service Express koje je operator usluga željezničkog prometa između Rusije i nezakonito pripojenog Krimskog poluotoka. On stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                                 
                                 
                                    1.10.2020.
                                 
                              
                                    192.
                                 
                                 
                                    Leonid Kronidovich RYZHENKIN
                                    (Леонид Кронидович РЫЖЕНЬКИН)
                                 
                                 
                                    Spol: muški
                                    Datum rođenja: 10.11.1967.
                                    Mjesto rođenja: nepoznato
                                    Broj putovnice: 722706177 (u 2015.)
                                 
                                 
                                    Zamjenik glavnog direktora za infrastrukturne projekte u društvu Stroigazmontazh (SGM) koji je od 2015. nadzirao izgradnju mosta preko tjesnaca Kerč (uključujući željeznički dio mosta), koji povezuje Rusiju i nezakonito pripojeni Krimski poluotok. On stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                                 
                                 
                                    1.10.2020.
                                 
                              
                  
                         
                     
                     
                        Subjekti
                        
                                     
                                 
                                 
                                    Ime
                                 
                                 
                                    Identifikacijski podaci
                                 
                                 
                                    Obrazloženje
                                 
                                 
                                    Datum uvrštenja
                                 
                              
                                    48.
                                 
                                 
                                    Dioničko društvo „Lenpromtransproyekt” (АО „Ленпромтранспроект”)
                                 
                                 
                                    Adresa: Kondrat’yevskiy Prospekt, 15, zgrada 5/1, 223 Sankt Peterburg 195197, Ruska Federacija
                                    Broj registracije (OGRN br.): 1027809210054
                                    Porezni broj (INN br.) 7825064262
                                    Internetska stranica: https://lptp.ru/
                                    Adresa e-pošte: ptp@sp.ru
                                 
                                 
                                    Dioničko društvo Lenpromtransproyekt sudjelovalo je u projektu povezivanja željezničke infrastrukture nezakonito pripojenog Krima i Rusije projektiranjem željezničkih prilaznih trasa mostu preko tjesnaca Kerč i djelovalo je kao arhitektonski nadzornik tijekom izgradnje mosta koji povezuje Rusiju i nezakonito pripojeni Krimski poluotok. Ono stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                                 
                                 
                                    1.10.2020.
                                 
                              
                                    49.
                                 
                                 
                                    Dioničko društvo „Uprava za izgradnju željezničke pruge Berkakit-Tommot-Yakutsk” (АО „Дирекция по строительству железной дороги Беркакит-Томмот-Якутск”)
                                 
                                 
                                    Adresa: Mayakovskogo 14, grad Aldan 678900, okrug Aldansky, Ruska Federacija
                                    Broj registracije (OGRN br.): 1121402000213
                                    Porezni broj (INN br.) 1402015986
                                    Internetska stranica: https://dsgd.ru/
                                    Adresa e-pošte: info@dsgd.ru; gmn@dsgd.ru
                                 
                                 
                                    Dioničko društvo Uprava za izgradnju željezničke pruge Berkakit-Tommot-Yakutsk sudjelovalo je u projektu povezivanja željezničke infrastrukture nezakonito pripojenog Krima i Rusije pružanjem inženjerskih usluga tijekom izgradnje željezničkih prilaznih trasa mostu preko tjesnaca Kerč, koji povezuje Rusiju i nezakonito pripojeni Krimski poluotok. Ono stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                                 
                                 
                                    1.10.2020.
                                 
                              
                                    50.
                                 
                                 
                                    Federalno državno unitarno poduzeće „krimska željeznica” (Федеральное государственное унитарное предприятие „Крымская железная дорога”)
                                 
                                 
                                    Adresa: Pavlenko 34, Simferopol 95006, Ukrajina
                                    Broj registracije (OGRN br.): 1159102022738
                                    Porezni broj (INN br.) 9102157783
                                    Internetska stranica: https://crimearw.ru
                                    Adresa e-pošte: ngkkjd@mail.ru
                                 
                                 
                                    Federalno državno unitarno poduzeće krimska željeznica sudjelovalo je u projektu povezivanja željezničke infrastrukture nezakonito pripojenog Krima i Rusije tako što je vlasnik željezničke pruge na mostu preko tjesnaca Kerč, koji povezuje Rusiju i nezakonito pripojeni Krimski poluotok, i tako što upravlja tom željezničkom prugom. Ono stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                                 
                                 
                                    1.10.2020.
                                 
                              
                                    51.
                                 
                                 
                                    Prvo krimsko društvo za osiguranje
                                    (Крымская первая страховая компания)
                                 
                                 
                                    Adresa: Butakova 4, Sevastopolj, Ukrajina
                                    Broj registracije (OGRN br.): 1149102007933
                                    Porezni broj (INN br.) 9102006047
                                    Internetska stranica: https://kpsk-ins.ru/about
                                    Adresa e-pošte: info@kspk-ins.ru
                                 
                                 
                                    Prvo krimsko društvo za osiguranje sudjelovalo je u projektu povezivanja željezničke infrastrukture nezakonito pripojenog Krima i Rusije pružanjem usluga osiguranja za izgradnju mosta preko tjesnaca Kerč. Ono stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                                 
                                 
                                    1.10.2020.”.